gl gl gl gl en pt gl id gl en pt gl gl en gl id gl en gl fr gl gl en pt gl gl en gl gl gl es it pt es en fr gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es pt tr en gl gl gl gl gl gl gl gl en es gl es gl gl gl gl gl gl gl gl gl gl gl gl gl gl gl pt hu es pt en nn en es en gl es ca de de gl
Gastos de envío gratis para Península e Baleares
A xenial escritora aterra nas Lecturas de Pazo Baión para recomendarnos tres obras deliciosas. Inma López Silva é unha das grandes voces da literatura galega contemporánea
Hai conversas que ben poderían durar unha vida. Unha con Inma López Silva (Santiago de Compostela, 1978) entraría sen dificultades nesa categoría. Polo que di, por como o di. Tamén pola ledicia que proxecta. Por esa capacidade innata que ten para facer sentir ben ao seu interlocutor. Por todo iso había tempo que tiñamos gañas de recibila nas Lecturas de Pazo Baión.
Un espazo que hoxe dá a benvida a unha das grandes voces da literatura galega contemporánea. E que se suma a outros escritores como Arantza Portabales ou Domingo Villar.
Desde entón ata o de agora, a escritora compostelá ten tocado multitude de xéneros. Narrativa, ensaio, tradución, opinión xornalística… En total, máis dunha vintena de obras que a catapultaron ao éxito.
Vaiamos pois, sen máis preámbulo, coas súas suxerencias literarias. Quen sabe tamén se un bo agasallo para este Nadal… Maridadas, como non podía ser doutra forma, cos nosos albariños de pago.
Pazo Baión e «O cemiterio de barcos»
Inma López Silva estréase nas Lecturas de Pazo Baión cun libro xuvenil. O cemiterio de barcos (Galaxia), do vigués Francisco Castro. Unha obra moi especial porque, aínda que está dirixida a un público adolescente, é en opinión da nosa invitada moi sedutora tamén para o público adulto. «E esa é de verdade a boa literatura», proclama.
O libro, ambientado nunha vila mariñeira, narra unha historia de amor, pero cun trasfondo máis denso, máis relevante. Unha historia vinculada coa memoria histórica e o compromiso político.
«Hai neste libro unha reflexión de fondo moi poderosa sobre a nova masculinidade. Paréceme unha lectura moi suxestiva».
Esa sensibilidade por desentrañar os segredos da condición humana está moi presente en toda a obra de Inma López Silva. Mesmo unha certa inclinación por achegarse ás historias que exploran o mal.
«É que eu creo que o mal é literario por definición. As grandes historias están aí. O interesante do mal primeiro é que exista. Que puidendo ser bos sexamos malos non deixa de ser curioso. En calqueira caso –continúa-, a mín o que me interesa é o mal como consecuencia. A vontade de poder que aspiramos a exercer as persoas».
Chegados a este punto, a autora galega marida o libro de Francisco Castro con Pazo Baión. Pola súa frescura e a súa personalidade nova. «Paréceme que hai unha conexión natural con este viño».
Gran a Gran e Hamnet
A segunda recomendación de Inma López Silva é unha das obras que causaron sensación nos últimos tempos no panorama literario mundial. Hamnet, da irlandesa Maggie O’ Farrell.
Unha delicia que, no caso da autora galega, conecta cos seus gustos persoais. «É que Hamlet é a miña obra de cabeceira, o libro ao que sempre volvo», declara.
Hamnet achégase á vida dun personaxe tan fascinante como William Shakespeare pero dunha forma tan orixinal como provocadora. A través da súa familia, concretamente, da súa muller e os seus fillos.
«O’Farrel crea unha historia posible sobre a súa vida a pesar das moitas incógnitas que rodean a vida de Shakespeare. E faino cunha sensibilidade marabillosa».
López Silva marida esta obra con Gran a Gran. Ese pequeno milagre elaborado en Pazo Baión, un viño pasificado produto da podredumbre nobre, un fascinante experimento que conquistou á crítica e ao gran público. Exactamente igual que Hamnet.
É neste punto no que a nosa invitada profunda na súa paixón polo mundo do viño. Unha sensibilidade que alimentaron os seus pais. «Eles educáronme no gusto polo viño. A partir de aí sempre sentín curiosidade e desexo de probar viños diferentes. É que este mundo é unha festa sensorial», matiza entre risas.
Apaixoada do enoturismo, adoita visitar adegas cando viaxa se é posible. «Por suposto, tamén probo os viños locais».
Vides de Fontán e Feliz Idade
A última proposta de Inma López Silva nas Lecturas de Pazo Baión é un exercicio de sensibilidade e intensidade. Feliz Idade (Faktoría K de Libros) da lucense Olga Novo, unha marabilla que recibiu o Premio Nacional de Poesía o ano pasado.
Un libro co que a nosa invitada ten unha conexión un tanto especial. «Eu tivera a sorte de escoitar un poema recitado por Olga un ano antes e quedárame sobrecollida, como todos os que estabamos alí gozando. Desde entón, estaba pendente da publicación», repara.
Efectivamente, leu a obra nada máis saír e quedou prendada. «É un libro perfecto, tan profundo e tan imprescindible. É poesía dunha sinxeleza aparente, pero cunha profundidade tan poderosa…»
Tanto lle marcou a obra de Olga Novo, que unha das citas de O libro da filla é precisamente un dos seus poemas. Logo de todo iso viría o Premio Nacional e a sucesión de recoñecementos.
É esa profundidade, esa sensibilidade tan especial, a que leva a Inma López Silva a maridar Feliz Idade con Vides de Fontán. Un albariño singular, excepcional pola súa personalidade, polos seus tres anos de crianza.
Un viño para degustar. Para deixarse levar. Unha conexión natural coa poesía de Olga Novo.
En definitiva, tres libros moi especiais para gozar con tres albariños igualmente xenuínos.
Foi un auténtico pracer recibirte Inma. Ata pronto!
Visita a nosa web para mercar o mellor viño albariño.
Se queres facer enoturismo nas Rías Baixas, descubre a nosa adega.
Deixa unha resposta Cancelar a resposta
Introduce o teu nome ou nome de usuario para comentar
Introduce o teu enderezo de correo electrónico para comentar
Introduce a URL da túa web (opcional)
Gardar o meu nome, correo electrónico e web neste navegador para a próxima vez que faga un comentario.
Accede a ofertas exclusivas
Subscríbete á nosa comunidade
A nosas redes sociais
Facebook-f Youtube Twitter Instagram
A arte de vendimiar, unha experiencia que cala fondo
15 de Setembro de 2022
Que nos depara a vendima? Uvas aromáticas e cunha acidez moi boa
1 de Setembro de 2022
Pazo Baión: Do onte ao mañá
25 de Agosto de 2022
Un escenario para facer a mellor reportaxe fotográfica dunha voda en Galicia
11 de Agosto de 2022
PrevPreviousO abecedario de Pazo Baión: o noso mundo en 22 letras
NextA imaxe de Pazo Baión, unha metamorfose con memoriaNext
Accede a ofertas exclusivas. Subscríbeche á nosa comunidade
Dirección de correo electrónico:
Deixa baleiro este campo se eres humano:
Dirección: Abelleira 4,5,6 Baión · 36614
Localidade: Vilanova de Arousa (Pontevedra)
Móbil: +34 636 800 234
Pazo Baión © 2022 – Todos os dereitos reservados
Web creada por www.blancoyenbatea.com